CELEX: 62017TN0537
Language: hr
Date: 2017-08-11 00:00:00
Title: Predmet T-537/17: Tužba podnesena 11. kolovoza 2017. – De Loecker protiv ESVD-a

16.10.2017   
            
            
               HR
            
            
               Službeni list Europske unije
            
            
               C 347/40
            
         Tužba podnesena 11. kolovoza 2017. – De Loecker protiv ESVD-a
   (Predmet T-537/17)
   (2017/C 347/53)
   Jezik postupka: francuski
   
      Stranke
   
   
      Tužitelj: Stéphane De Loecker (Bruxelles, Belgija) (zastupnici: J.-N. Louis i N. de Montigny, odvjetnici)
   
      Tuženik: Europska služba za vanjsko djelovanje
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi i presudi,
               
                           —
                        
                        
                           poništava se odluka od 10. listopada 2016, kojom je Europska služba za vanjsko djelovanje odbila zahtjev za pomoć u smislu članaka 12. a i 24. Pravilnika o službenicima Europske unije kojeg je podnio S. De Loecker;
                        
                     
                           —
                        
                        
                           nalaže se Europskoj službi za vanjsko djelovanje da isplati tužitelju s osnova naknade neimovinske štete iznos od 250 000,0 eura;
                        
                     
                           —
                        
                        
                           Europska služba za vanjsko djelovanje snosi svoje troškove te joj se nalaže snošenje tužiteljevih troškova.
                        
                     
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog, koji se temelji na povredi članka 266. UFEU-a, time što je tuženik, donošenjem odluke od 10. listopada 2016. kojom je odbio tužiteljev zahtjev za pomoć (u daljnjem tekstu: pobijana odluka), postupio suprotno obrazloženju presude Službeničkog suda od 16. prosinca 2015., De Loecker/ESVD (F-34/15, EU:F:2015:153). Tužitelj također smatra da je tuženik prekršio postupak koji je Ured Komisije za istražne radnje i stegovne postupke (IDOC) uspostavio nakon objave presude od 14. veljače 2017., Kerstens/Komisija (T-270/16 P, neobjavljena, EU:T:2017:74).
            
         
               2.
            
            
               Drugi tužbeni razlog, koji se temelji na povredi prava obrane i, posebno, povredi prava na saslušanje kao i povredi prava na pristup spisu, koja proizlaze iz članka 41. Povelje Europske unije o temeljnim pravima.